SREDNJA ŠKOLA DALJ

31226 DALJ, Braće Radića 7

Tel/fax:031/590-290

**e-mail:** **ured@ss-dalj.skole.hr**

Klasa: 112-01/23-01/52

Urbroj:2158/55-23-52

Dalj, 27 10. 2023.

Na temelju članka 40. i 41. Zakona o ustanovama (NN br. 76/93., 29/97., 47/99., 35/08. i 127/19.), članka 126. i 127. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17. , 68/18. 98/19. i 151/22. ), članka 12. stavak 3. Zakona o odgoju i obrazovanju na jeziku i pismu nacionalnih manjina (Narodne novine br. 51/00 i 56/00) i članka 61. Statuta Srednje škole Dalj, Školski odbor raspisuje i objavljuje slijedeći

**NATJEČAJ**

**za izbor i imenovanje ravnatelja/ice Srednje škole Dalj, Dalj**

Kandidati za ravnatelja/icu moraju ispunjavati slijedeće nužne uvjete:

1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelj, a koji može biti:

* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij;
* položen stručni ispit za nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi.

2. uvjete propisane člankom 106. Zakona o odgoju i obrazovanju u osnovnoj i srednjoj školi

3. najmanje osam (8) godina radnog iskustva u školskim ili drugim ustanovama u sustavu obrazovanja ili u tijelima uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama

4. ispunjava uvjete iz članka 12. stavak 3. Zakona o odgoju i obrazovanju na jeziku i pismu nacionalnih manjina (narodne novine broj 51/00 i 56/00.)

**Ravnatelj/ica se imenuje na pet (5) godina.**

**Uz pisanu i vlastoručno potpisanu prijavu na natječaj kandidati za ravntelja/icu Škole obvezni su priložiti *u izvorniku ili ovjerenom presliku sljedeću dokumentaciju:***

* životopis,
* dokaz o državljanstvu,
* diplomu, odnosno dokaz o vrsti i razini obrazovanja. Kandidat koji je stekao inozemnu obrazovnu kvalifikaciju dužan je priložiti rješenje nadležnog tijela o priznavanju inozemne stručne kvalifikacije za obavljanje određene regulirane profesije u Republici hrvatskoj;
* dokaz o položenom stručnom ispitu (ako je prema zakonskoj obvezi kandidat morao polagati stručni ispit) odnosno dokaz da je kandidat oslobođen obveze polaganja stručnog ispita,
* dokaz o radnom iskustvu - potvrda ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starija od 30 dana od dana objave natječaja)
* dokaz o radnom iskustvu na odgojno-obrazovnim poslovima u školskim ili u drugim ustanovama u sustavu obrazovanja ili u tijelima državne uprave nadležnim za obrazovanje (potvrda poslodavca o vrsti poslova i trajanju radnog odnosa),
* dokaz o stjecanju pedagoško-psihološkog obrazovanja/pedagoških kompetencija (za kandidate koji su bili u obvezi stjecanja tih kompetencija sukladno Zakonu o odgoju i obrazovanju u osnovnoj i srednjoj školi)
* uvjerenje da se protiv osobe ne vodi kazneni postupak (dokaz da ne postoje zakonske zapreke za zasnivanje radnog odnosa u školskoj ustanovi propisane člankom 106. zakona o odgoju i obrazovanju u osnovnoj i srednjoj školi (ne stariju od osam (8) dana od dana objave natječaja)
* program rada za mandatno razdoblje koje će kandidat predstaviti sukladno odredbama Zakona o odgoju i obrazovanju u osnovnoj i srednjoj školi i Statutu škole (koji sadrži: ciljeve, aktivnosti, vremenski plan provedbe projekata i ostale elemente koji opisuju što će se i kako provoditi u sljedećem mandatnom razdoblju),
* pisanu suglasnost kandidata prema kojoj Srednja škola Dalj, Dalj, može od Ministarstva pravosuđa zatražiti izdavanje posebnog uvjerenja za fizičke osobe sukladno Zakonu o pravnim posljedicama osude, kaznenoj evidenciji i rehabilitaciji
* ispunjavanje nužnog uvjeta iz točke 4. (poznavanje i potpuno vladanje jezikom i pismom srpske nacionalne manjine) kandidat može dokazati javnom obrazovnom ispravom o završenoj osnovnoj školi, srednjoškolskom ili studijskom obrazovanju ili drugom ispravom iz koje se nedvojbeno može utvrditi da kandidat poznaje i potpuno vlada jezikom i pismom srpske nacionalne manjine.

Sukladno zakonskim odredbama i odredbama Statuta Srednje škole Dalj, Dalj, vrednovat će se sljedeće dodatne kompetencije kandidata:

1. **poznavanje stranog jezika** dokazuje se javnom ispravom, odnosno potvrdom srednjoškolske ili visokoškolske ustanove, potvrdom ili drugom ispravom osobe ovlaštene za provođenje edukacije stranih jezika, potvrdom ili drugom ispravom ovlaštene fizičke ili pravne osobe o izvršenom testiranju stranog jezika i drugom ispravom

2. **osnovne digitalne vještine** dokazuju se javnom ispravom, odnosno potvrdom srednjoškolske ili visokoškolske ustanove, potvrdom ili drugom ispravom ovlaštene fizičke ili pravne osobe za edukaciju u području informacijskih znanosti, potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina i drugom ispravom

3. **iskustvo rada na projektima** kao voditelj, odgovorna osoba u pravnoj osobi nositelju ili partneru u projektu, koordinator ili član projektnog tima - dokazuju se potvrdom, uvjerenjem ili drugom ispravom o sudjelovanju u provedbi pojedinih projekata

Svi dokazi o dodatnim kompetencijama dostavljaju se u izvorniku ili ovjerenom presliku uz prijavu na natječaj.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi određuju za ostvarivanje prava na prednost pri zapošljavanju.

Kandidati koji se pozivaju na pravo prednosti prilikom zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19. i 84/21.), članku 48. stavcima 1-3 Zakona o civilnim stradalnicima iz Domovinskog rata (Narodne novine broj: 84/21.), članku 48. f Zakona o zaštiti vojnih i civilnih invalida rata (Narodne novine broj: 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13. , 152/14., 39/18. i 32/20) dužne su u prijavi na natječaj pozvati se na to pravo, te osim dokaza o ispunjavanju nužnih uvjeta iz natječaja, priložiti i svu potrebnu dokumentaciju propisanu zakonom na koji se poziva a ostvaruje prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju pod jednakim uvjetima na temelju članka 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19. i 84/21.), uz prijavu na javni natječaj dužan je, osim priloženih dokaza o ispunjavanju uvjeta iz natječaja, priložiti i sve potrebne dokaze o ispunjavanju prava na ostvarivanje prednosti pri zapošljavanju dostupne na sljedećoj poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju na temelju članka 48. Zakona o civilnim stradalnicima iz Domovinskog rata (Narodne novine broj: 84/21.) uz prijavu na javni natječaj dužan je, osim priloženih dokaza o ispunjavanju uvjeta iz natječaja, priložiti i sve potrebne dokaze o ispunjavanju prava na ostvarivanje prednosti pri zapošljavanju dostupne na sljedećoj poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Navedeni i priloženi dokazi moraju biti u izvorniku ili presliku ovjerenu kod javnog bilježnika.

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (Narodne novine br. 42/18.)

Na natječaj se mogu javiti osobe oba spola pod jednakim uvjetima. Izrazi koji se u ovom natječaju koriste u muškom rodu, odnose se na jednak način na muški i ženski rod.

**Rok za podnošenje prijava na natječaj je 8 (osam) dana od dana objave natječaja u Narodnim novinama i mrežnim stranicama Srednje škole Dalj, Dalj.**

Prijave na natječaj s dokazima o ispunjavanju uvjeta kandidati trebaju dostaviti u zatvorenoj omotnicina adresu škole:

**SREDNJA ŠKOLA DALJ,**

**31226 Dalj, Braće Radića 7.,**

**s naznakom „Prijava na natječaj za ravnatelja /icu– ne otvarati“**

Urednom prijavom smatra se prijava osobno potpisana od strane podnositelja, koja sadrži sve podatke i priloge zatražene u natječaju.

Nepotpune prijave, odnosno prijave koje ne sadrže sve tražene dokumenta ili nemaju dokumente u traženom izvorniku ili preslici ovjerenoj od strane javnog bilježnika, kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj, a Škola ih ne obavještava o razlozima zašto se ne smatraju kandidatom prijavljenim na natječaj.

O rezultatima natječaja kandidati će biti obaviješteni u roku 45 dana od isteka roka za podnošenje prijava.

PREDSJEDNIK ŠKOLSKOG ODBORA:

Slavomir Balić, mag. ing. zoo